TVT เซ็ง กำไร Q3/58 ลดลงเกือบครึ่ง หลังรายได้ลด-ต้นทุนพุ่ง
TVT เซ็ง กำไร Q3/58 ลดลง 46% มาที่ 9.05 ลบ. จากปีก่อนมีกำไร 16.90 ลบ. หลังรายได้จากการให้บริการลดลง-ต้นทุนการขายเพิ่มขึ้น ขณะที่ช่วง 9 เดือนมีกำไร 24.91 ลบ. เพิ่มขึ้น 484% จากปีก่อนมีกำไร 4.27 ลบ.
16 พ.ย. 2558

บริษัท ทีวี ธันเดอร์ จำกัด (มหาชน) หรือ TVT รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 9.05 ล้านบาท หรือมีกำไรสุทธิ 0.01 บาทต่อหุ้น ลดลง 46% จากช่วงเดียวกันของปีก่อนที่มีกำไรสุทธิ 16.90 ล้านบาท หรือมีกำไรสุทธิ 0.13 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 24.91 ล้านบาท หรือ 0.03 บาทต่อหุ้น เพิ่มขึ้น484% จากช่วงเดียวกันของปีก่อนที่มีกำไรสุทธิ 4.27 ล้านบาท หรือ 0.03 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากรายได้จากการให้บริการลดลง 7.89 ล้านบาท ขณะที่ต้นทุนการขายเพิ่มขึ้น 55.84 ล้านบาท โดยสาเหตุมาจากรายการใหม่ที่เพิ่มขึ้น 1 รายการมีต้นทุนผลิตสูง